**תֶּלֶם** הוא כתב עת ישראלי היוצא לאור בדפוס ומופיע באינטרנט בעברית. כתב העת יוצא לאור בחסות קרן ברל כצנלסון, ומביא מאמרים הדנים באתגרים הניצבים במדינת ישראל בכלל ובפני מחנה השוויון בפרט. בנוסף, מובאים מאמרים מתורגמים ממגזינים מובילים בעולם, דוגמת האטלנטיק, Foreign Affairs, וכן מאמרים של מאת שתורגמו בבלעדיות. כמו כן, מפרסם תלם מאמרים וחיבורי עומק המתפרסמים בסדרת ספרים תחת השם "סדרת אופק".

כתב העת
-------

תלם החל להתפרסם בשנת 2019. כיום כתב העת יוצא במהדורה מודפסת אחת לשישה חודשים, כאשר לאחר מכן המאמרים מתפרסמים גם בגרסה דיגיטלית, שעלתה לאוויר בספטמבר 2022, וזאת לצד מאמרים נוספים המתפרסמים אחת לשבוע בפורמט דיגיטלי בלבד. לפי האמור בעמוד האודות של כתב העת, מטרתו היא "ליצור דיון מעמיק אודות האתגרים הניצבים בפני מדינת ישראל בכלל ובפני מחנה השוויון בפרט".

בתלם מתפרסמים מאמרים מאת הוגים מובילים וחוקרים בכירים, לצד מאמרים מאת מנהיגים, פוליטיקאים ועוד. בגיליון הראשון פורסמו בין היתר מאמרים מאת העיתונאית רוית הכט, הפילוסוף אסף שרון, ההיסטוריון מוסטפא כבהא, שרת החינוך לשעבר, יולי תמיר, וחבר הכנסת דאז איציק שמולי. לאורך התקופה, הובאו מאמרים מאת אישיויות בולטות נוספות, דוגמת אווה אילוז, שלמה בן עמי***,*** שאול אריאלי, מיכאל ספרד, עפר שלח, ערן פישר, מאיה מארק,, תמר זנדברג, יואב סגלוביץ, אריאל פינקלשטיין, גלעד קריב, גייל טלשיר ועוד. כמו כן, פורסם מאמר מתורגם בבלעדיות של הילרי קלינטון זמן קצר אחרי פתיחת מלחמת "חרבות הברזל", תחת הכותרת "חמאס חייב לעוף" (Hamas must go).

בנובמבר 2022 פורסם בתלם מאמר מאת פרופסור יגיל לוי שכותרתו "מורשת כוכבי", ובו התייחס למושג אותו קידם כוכבי, אותו כינה "הקטלניות". במאמר כתב לוי בין היתר:

> ״כוכבי היה האדם הנכון בתקופה הנכונה. בעוד שצבאות במערב מנסים להסוות את אופיים האלים, ובעוד שבישראל הדבקת תווית של אלימות לצבא נתפסה בעבר כבלתי לגיטימית, כוכבי ביקש להסיר את המסכות. הקטלניות אינה עוד תכונה שלילית שיש להסתיר... קטלניות היא-היא הערך שאליו יש לחתור ללא היסוס בעיצוב אופיו של הצבא״.
> 
> 

בתגובה למאמר של לוי, פרסם תא"ל ערן אורטל מאמר תגובה ביקורתי בהארץ, ובו כתב כי "אין דבר הרחוק יותר מהאמת" והאשים את לוי במניפולציה. לאור הפולמוס הפומבי בין לוי לאורטל, פרסם עמוס הראל, הפרשן הצבאי של הארץ, מאמר משלו, בו כינה את המאמר של אורטל "חריף" ואת הפרשה: "התכתשות פומבית חריגה עם חוקר אזרחי". כמו כן, הסוציולוגית אורלי בנימין כתבה גם היא מאמר בהארץ, ובו כתבה כי "החלטתו של אורטל לפרסם מאמר בעצמו, ולא להפעיל את דובר צה"ל, חשפה לעיני כל... עובדה חשובה... הנוגעת להתנהלות הצבא בתקופה זו. מכיוון שקיימת סבירות גבוהה שהרמטכ"ל אביב כוכבי אישר את הטקסט של אורטל, ניכר שהוא עצמו מעוניין בדה־לגיטימציה של ממצאי מחקריו של לוי".

סדרת אופק
---------

כפרויקט משלים לכתב העת תלם, הוקמה במאי 2023 סדרת ספרים בשם "אופק ספרים". הספר הראשון שפורסם במסגרת הסדרה, והבולט ביותר עד כה, הוא רודנות בחסות החוק מאת קים ליין שאפלי. הספר עסק במשטרים אוטוקרטיים במאה ה-21, המנסים להתחזות למשטרים דמוקרטיים. על הספר פורסמה ביקורת בהארץ מאת איריס לעאל. כמו כן, חברת הכנסת נעמה לזימי (העבודה) הקריאה קטעים מן הספר בנאום מעל בימת הכנסת. בנוסף, הספר הוזכר בנאומים במחאת קפלן, בין היתר על ידי פרופ' שקמה ברסלר.

ראו גם
------

* קרן ברל כצנלסון
* בית ברל
* המכללה האקדמית בית ברל
* ארכיון מפלגת העבודה

קישורים חיצוניים
----------------

* אתר האינטרנט הרשמי של תלם

הערות שוליים
------------

1. 1 2  אודות, באתר תלם
2. 1 2  יונתן אנגלנדר, כתב עת חדש של שמאלנים עבור שמאלנים משוכנע שהציבור טועה, באתר הארץ, ‏2019-08-20
3. ↑  סדרת אופק - קרן ברל כצנלסון - חנות, באתר katznelson.cashcow.co.il
4. ↑  אווה אילוז, באתר תלם
5. ↑  שלמה בן עמי, מה הופך את הסכסוך הישראלי-פלסטיני למסובך ביותר בעולם?, באתר תלם, ‏2022-12-27
6. ↑  שאול אריאלי, באתר תלם
7. ↑  מיכאל ספרד, מותו של האליבי הישראלי, באתר תלם, ‏2020-07-14
8. ↑  עפר שלח, באתר תלם
9. ↑  ערן פישר, לכל תקופה יש גיבור משלה. בתקופה הנוכחית זה האסהול, באתר תלם, ‏2022-12-19
10. ↑  ערן פישר מתראיין לקובי אוז ברשת ב', באתר www.kan.org.il
11. ↑  ד"ר מאיה מארק | אוניברסיטת ת"א, באתר www.tau.ac.il
12. ↑  מאיה מארק, באתר תלם
13. ↑  תמר זנדברג, באתר תלם
14. ↑  יואב סגלוביץ, באתר תלם
15. ↑  "בישראל כבר יש מערכת משפט אחת שמתנהלת כמו שטעטל" | כלכליסט, באתר calcalist, ‏2023-04-25
16. ↑  ד"ר אריאל פינקלשטיין, באתר www.idi.org.il, ‏2023
17. ↑  אריאל פינקלשטיין, באתר תלם
18. ↑  גלעד קריב, באתר תלם
19. ↑  גייל טלשיר, ועידת המשפיעים, באתר תלם, ‏2024-02-06
20. ↑  אחיטוב, נטע (2024-02-28). "ד"ר גייל טלשיר מראה איך נתניהו והקיצונים שולטים כאן בגלל 9,000 איש". *הארץ*. נבדק ב-2024-03-17.
21. ↑  הילרי רודהם קלינטון, באתר תלם
22. ↑  יגיל לוי, תחת הסרבנות המדינית של הממשלה, אביב כוכבי הפך את הקטלניות למדיניות, באתר תלם, ‏2022-11-20
23. ↑  אורטל, ערן (2022-12-18). "יגיל לוי, מעבר לגבול יש אויב". *הארץ*. נבדק ב-2024-03-17.
24. ↑  הראל, עמוס (2022-12-23). "השבוע האחרון חשף עד כמה הצבא, ודובר צה"ל בפרט, חשופים להתנפלות מימין". *הארץ*. נבדק ב-2024-03-17.
25. ↑  בנימין, אורלי (2022-12-22). "בחברה דמוקרטית הצבא הוא מוסד חברתי העומד לביקורת". *הארץ*. נבדק ב-2024-03-17.
26. ↑  רודנות בחסות החוק / קים ליין שפלי, באתר katznelson.cashcow.co.il
27. ↑  לעאל, איריס (2023-07-11). ""רודנות בחסות החוק" נועד לכל אזרח ישראלי ברגע הקריטי הנוכחי". *הארץ*. נבדק ב-2024-03-13.
28. ↑  ציוץ של נעמה לזימי, באתר טוויטר
29. ↑  ברסלר־שוורצמן, שקמה (2023-06-29). "הגיע תור המחאה הלא מנומסת". *הארץ*. נבדק ב-2024-03-13.